Зерняед гарохавы

Зерняжэр гарохавыСлоўнік тэрміналёгіі агульнае расьлінагадоўлі (праект). Менск: Інбелкульт, 1930, Зерняед гарохавы (Bruchus pisorum) — від лістаедаў сямейства , шкодзіць гароху. 

 Апісанне 
Цела жукоў даўжынёй каля 5 мм, пукатае, круглаватае, вусікі 11-членікавыя, тонкія, пілаватыя. Надкрылы ўкарочаныя, не прыкрываюць брушка.

Лічынкі першага ўзросту рухомыя, з трыма парамі ног, якія рэдукаваны ў тоўстых, мясістых лічынак наступных узростаў. Развіваюцца ў насенні гароху.

 Пашырэнне 
Сустракаецца ў Еўропе  і ўмеранай Азіі (за выключэннем Кітая), Паўночнай Амерыцы.

міні|злева|Жук на гароху
Развіццё ад яйца да выхаду жука адбываецца ў насенні. На поле жукі трапляюць разам з пасяўным матэрыялам. Лятаюць вясной і ў пачатку лета. Адкладваюць яйцы на паверхні маладых струкоў гароху, пладавітасць самак у сярэднім 130 яец. Праз 6-10 сутак з яйца выходзіць лічынка, якая мініруе створкі струка, а потым пранікае ў гарошыну.

 Меры барацьбы 
Для папярэджання масавага размнажэння шкоднікаў праводзяць аналіз пасяўнога матэрыялу шляхам флатацыі — заражанае насенне ўсплывае. Выкарыстоўваюцца агратэхнічныя і хімічныя меры барацьбы.

 Літаратура 

 Riley, Ed; Clark, S.; Seeno, T. (2003). Catalog of Leaf Beetles of America North of Mexico. Coleopterists Society. ISBN 9780972608718.
 Lobl, I.; Smetana, A., eds. (2013). Catalogue of Palaearctic Coleoptera, Volume 6: Chrysomeloidea. Apollo Books. ISBN 978-90-04-26091-7.

Катэгорыя:Лістаеды
Катэгорыя:Жывёлы, апісаныя ў 1758 годзе